
ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναγνώριση βαθμιδωτού τμήματος της οδού Τριανταφύλλου και των 
αδιεξόδων παρόδων αυτής στην Ερμούπολη ως προϋφισταμένων 


του 1923. 1 

Καθορισμός ορίων και όρων και περιορισμών δόμησης στους οικι¬ 
σμούς «ΚΡΑΝΕΑ», «ΛΙΘΑΡΙΑ», «ΚΑΤΩ ΚΟΡΥΦΗ», της 

επαρχίας Αλμωπίας Ν. Πέλλας. 2 

Καθορισμός ορίων, όρων και περιορισμών δόμησης στον οικισμό Νενή- 
των Ν. Χίου. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Τ.Π. 1051 (1) 


Αναγνώριση βαθμιδωτού τμήματος της οδού Τριανταφύλλου και των αδιε¬ 
ξόδων παρόδων αυτής στην Ερμούπολη ως προϋφισταμένων του 1923. 

Ο ΝΟΜΑΡΧΗΣ ΚΥΚΛΑΔΩΝ 
' Εχοντας υπόψη: 

1. Το Ν. 3200 «περί διοικητικής αποκεντρώσεως» σε συνδυασμό 
με το Ν.Δ. 532/70, Β.Δ. 712/70, Ν.Δ. 9750/72, 291/73. 

2. Τις διατάξεις του Ν. 1032/1980 «περί συστάσεως του Υπουρ¬ 
γείου Χωροταξίας, Οικισμού και Περιβάλλοντος». 

3. Την κοινή απόφαση των Υπουργών Προεδρίας της Κυβέρνησης 
και Χωροταξίας, Οικισμού και Περιβάλλοντος με θέμα: Κωδικοποίηση, 
τροποποίηση και συμπλήρωση συλλογικών οργάνων Γνωμοδοτικής και 
Αποφασιστικής αρμοδιότητας Υπουργείου Χωροταξίας Οικισμού και Πε¬ 
ριβάλλοντος σε κείμενο ενιαίο (Υπ’ αριθ. 7524/1151 ΦΕΚ 767/Β). 

4. Τις διατάξεις του άρθρου 20 του Ν.Δ. 17.7.23 περί σχεδίων πόλεων, 
κ.λπ. 

5. Την Ε. 20014/34/77 «σχετικά με ιδιωτικές οδούς που προϋπάρχουν 
του 1923. 


6. Τη γνώμη του Συμβουλίου Χωροταξίας, Οικισμού και Περιβάλλοντος 
του Νομού που διατυπώθηκε στη 13η Συνεδρίαση της 18.12.1986 Πράξης 
113ης, αποφασίζουμε: 

Αναγνωρίζουμε ως προϋφισταμένη του 1923 και την χαρακτηρί¬ 
ζουμε διατηρητέα α) το βαθμιδωτό τμήμα της οδού Τριανταφύλλου 
εντός του σχεδίου πόλεως στην Ερμούπολη η οποία αρχίζει από μεν 
την οδό Κλεισθένους και συγκεκριμένα από τις ιδιοκτησίες (2) Αλέξαν¬ 
δρου Δρακάκη και (3) Βασιλείου Μπάρμπαρη και καταλήγει στην οδό 
Ηπείρου και μεταξύ των ιδιοκτησιών (1) Μάρκου Δουράτσου και (4) 
Κληρονόμων Δημητρίου και Χαραλάμπους Καλλιβρούση και β) τις 
αδιεξόδους παρόδους αυτής: α) την αδιέξοδο πάροδο η οποία αρχίζει 
απότο βαθμιδωτό τμήμα της οδού Τριανταφύλλου και συγκεκριμένα 
από τις ιδιοκτησίες (3) Βασιλείου Μπάρμπαρη και (4) Κληρονόμων 
Δημητρίου και Χαραλάμπους Καλλιβρούση και καταλήγει σε αδιέξοδο 
στην ιδιοκτησία (10) Γεωργίου Γρύσπου και μεταξύ των ιδιοκτησιών 
(9) Μαρίας Δεσύμπρη και Αικατερίνης Μουρσελά (11) Μαρίας Πανα- 
γιωτάκη και Ιωάννας Βαρδαλάχου και β) την αδιέξοδο πάροδο η 
οποία αρχίζει από το βαθμιδωτό τμήμα της οδού Τριανταφύλλου και 
συγκεκριμένα από τις ιδιοκτησίες (1) Μάρκου Δουράτσου και (2) 
Αλέξανδρου Δρακάκη και καταλήγει σε αδιέξοδο στην ιδιοκτησία (8) 
Γεωργίου Βαρθαλίτη και μεταξύ των ιδιοκτησιών (2) Αλέξανδρου 
Δρακάκη και (6) Ιωσηφίνας και Μαίρης Ρήγου. 

Για τα οικόπεδα δε που έχουν πρόσωπο σ’αυτές τις οδούς ισχύουν οι 
διατάξεις που ισχύουν για τις εγ-κεκριμένες οδούς του ρυμοτομικού σχεδίου 
Ερμούπολης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ερμούπολη, 31 Μαρτίου 1987 
Ο Νομάρχης 

ΓΙΩΡΓΟΣ ΗΛΙΑΚΟΠΟΥΛΟΣ 











ΤΡ/ΑΝΤΑώΐΛΛ.ΟΥ' 

Αριθ. οιχ. 948 (2) 

Καθορισμός ορίων και όρων και περιορισμών δόμησης στους οικισμούς 

«ΚΡΑΝΕΑ», «ΛΙΘΑΡΙΑ», «ΚΑΤΩ ΚΟΡΥΦΗ», της επαρχίας Αλ- 

μωπίας Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
' Εχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά 
Όργανα» και ειδικότερα τα άρθρα 24 και 27 αυτού. 

2. Τις διατάξεις του Ν. 3200/55 «περί διοικητικής αποκεντρώ- 
σεως» και ειδικότερα το άρθρο 37 αυτού. 

3. Τις διατάξεις του από 24.4.1985 Π.Δ. (ΦΕΚ 181Δ/3.5.85) 
για τον τρόπο καθορισμού ορίων οικισμών της Χώρας μέχρι 2000 
κατοίκους, κατηγορίες αυτών και καθορισμός όρων και περιορισμών 
δόμησής τους, όπως τροποποιήθηκε με το Π.Δ. 14.2.87 (ΦΕΚ 
133/Δ/87). 

4. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

5. Την απόφασή μας με αριθ. 296/28.1.1986 για την κατάταξη 
των οικισμών του Ν. Πέλλας, που έχουν πληθυσμό κάτω από 2000 
κατοίκους σε κατηγορίες και καθορισμό ειδικών όρων δομήσεως, όπως 
ισχύει. 

6. Τα πληθυσμιακά στοιχεία της τελευταίας απογραφής της απο- 
γραφής της ΕΣΥΕ. 

7. Τις πράξεις γνωμοδοτήσεως του Συμβουλίου Χωροταξίας, Οικι¬ 
σμού και Περιβάλλοντος του Νομού με αριθμούς 167/86, 132/86. 

8. Την απόφαση του Κοινοτικού Συμβουλίου Κάτω Κορυφής με 
αριθμό 20/86. Η προθεσμία που τέθηκε με το αριθ. 3490/85 και 
4081/85 στην Κοινότητα Κρανέας, παρήλθε άπρακτη. 

9. Τις διατάξεις του Ν. 1577/85 (ΦΕΚ 210/Α/85) ΓΟΚ/85, 
αποφασίζουμε: 

1. Καθορίζουμε τα όρια των οικισμών «ΚΡΑΝΕΑ», «ΛΙΘΑΡΙΑ», 
«ΚΑΤΩ ΚΟΡΥΦΗ», του Νομού Πέλλας, όπως αυτά φαίνονται στα 
σχετικά πρωτότυπα τοπογραφικά διαγράμματα σε κλίμακα 1:5000, 
που συντάχθηκαν με βάση στοιχεία χαρτών και επιτόπου έλεγχο, 
θεωρήθηκαν από τον Προϊστάμενο του τμήματος Πολεοδομίας και 
Πολεοδομικών Εφαρμογών με την από 24.3.87 πράξη του και αποτε¬ 
λούν αναπόσπαστα μέρη της απόφασης αυτής. 

2. Καθορίζουμε τους ακόλουθους γενικούς και ειδικούς όρους και 
περιορισμούς δόμησης. 

2.1. Γενικοί όροι δόμησης: 

2.1.1. Μέσα στα όρια των οικισμών ισχύουν οι γενικοί όροι δόμησης 
που προβλέπονται από το Π.Δ. 24.4.85 (ΦΕΚ 181/Δ/3.5.85). 

2.1.2. Ελάχιστο εμβαδόν αρτιότητας των γηπέδων που βρίσκονται 
μέσα στο εγκεκριμένο σχέδιο Κρανέας και Λιθαριάς τριακόσια (300) 
τ.μ. 


2.1.3. Ελάχιστο εμβαδόν αρτιότητος των γηπέδων που βρίσκονται 
μέσα στα όρια Κάτω Κορυφής τριακόσια (300)τ.μ. 

2.1.4. Κατά παρέκκλιση μέσα στα παραπάνω όρια των οικισμών 
θεωρούνται άρτια τα γήπεδα με όποιο εμβαδόν είχαν στις 3.5.1985 
ημέρα δημοσίευσης του 24.4.1985 Διατάγματος. 

2.2. Ειδικοί όροι δόμησης: 

Ειδικούς όρους δόμησης καθορίζουμε αυτούς που προβλέπονται από 
την 296/28 Ιανουάριου 1986 απόφασή μας, όπως ισχύει. 

3. Κατατάσσουμε τους οικισμούς στις εξής κατηγορίες: 

3.1. Ως προς τη θέση στο χώρο: 

Κρανέα: Ούτε περιαστικός, ούτε παραλιακός, ούτε τουριστικός. 

Λιθαριά: Ούτε περιαστικός, ούτε παραλιακός, ούτε τουριστικός. 

Κάτω Κορυφή: Ούτε περιαστικός, ούτε παραλιακός, ούτε τουριστι¬ 
κός. 

3.2. Ως προς το βαθμό προστασίας σύμφωνα με την 296/28 Ιαν. 
1986 απόφασή μας. 

3.3. Ως προς τη δυναμικότητα: 

Κρανέα: στάσιμος. 

Λιθαριά: στάσιμος. 

Κάτω Κορυφή: στάσιμος. 

3.4. Ως προς το βαθμό διασποράς: 

Κρανέα: διάσπαρτος. 

Λιθαριά: διάσπαρτος. 

Κάτω Κορυφή: συνεκτικός. 

3.5. Ως προς το μέγεθος: 

Κρανέα: μικρός. 

Λιθαριά: μικρός. 

Κάτω Κορυφή: μικρός. 

4.1. Πριν από οποιαδήποτε κατάτμηση οικοπέδων μέσα στα όρια 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το αρμόδιο Πολεοδομικό Γραφείο ή Τμήμα Πολεοδομίας 
και Πολεοδομικών Εφαρμογών του Νομού, ώστε να εξασφαλίζεται η 
συνέχεια των υπαρχόντων και η δημιουργία νέων κοινοχρήστων χώ¬ 
ρων σύμφωνα με τα οριζόμενα στις διατάξεις της παρ. 1 του άρθρου 
6 του Π.Δ. 24.4.85. 

4.2. Να εξασφαλίζεται οπωσδήποτε η συνέχεια των υφισταμένων 
ή εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.1985 
(ΦΕΚ 181/Δ/85), όπως τροποποιήθηκε. 

Η απόφαση αυτή μαζί με τα σχεδιαγράμματα οριοθέτησης των 
οικισμών που τη συνοδεύουν να δημοσιευθεί στην Εφημερίδα της Κυ- 
βερνήσεως. 

Έδεσσα, 24 Μαρτίου 1987 
Ο Νομάρχης 
ΝΙΚ. ΜΑΚΡΑΚΗΣ 

Αριθ. 425 (3) 

Καθορισμός ορίων, όρων και περιορισμών δόμησης στον οικισμό Νενή- 
των Ν. Χίου. 

Ο ΝΟΜΑΡΧΗΣ ΧΙΟΥ 

' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.1985) 
«περί τρόπου καθορισμού ορίων οικισμών της Χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΤΧΟΠ. 

4. Την υπ’ αριθ. 2464/6.5.86 απόφασή μας για την κατηγοριοποί- 
ηση των οικισμών του Ν. Χίου που έχουν πληθυσμό μέχρι και 2.000 
κατ. 

5. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΥΕ. 

6. Την υπ’ αριθ. 5 θέμα 6/1986 γνωμοδότηση του συμβουλίου 
ΧΟΠ του Νομού. 

7. Την αριθ. 37/85 απόφαση του Κοινοτικού Συμβουλίου Νενήτων, 
αποφασίζουμε: 

I. Καθορίζουμε τα όρια των οικισμών Νενήτων του Ν. Χίου με 
στοιχεία συνεκτικό τμήμα 1,2... 16 διάσπαρτο τμήμα 17... 28, 17, 
όπως αυτά φαίνονται στο συνοδευτικό της παρούσας σχεδιάγραμμα 
κλ. 1:5.000, που αποτελεί αναπόσπαστο μέρος της απόφασηςς αυτής 
και συντάχθηκαν βάσει στοιχείων χαρτών και επιτόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

α. Γενικοί όροι δόμησης. 


1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ/3.5.1985 και για τον 
οικισμό Νενήτων αρτιότητα οικοπέδου 300 τ.μ. στο συνεκτικό τμήμα 
και στο διάσπαρτο 1000 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα δημο¬ 
σίευσης του από 24.4.1985 Π.Δ/τος. 

β. Ειδικοί όροι δόμησης. 

Για τον οικισμό Νενήτων τους ειδικούς όρους δόμησης που αναγρά¬ 
φονται στην καρτέλα που συνοδεύει την παρούσα. Κάθε άλλος τρόπος 
δόμησης πρέπει να εγκρίνεται από την Ε.Π.Α.Ε. 

III.α. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχιάς ώστε 
να εξασφαλίζεται η συνέχεια των υπαρχόντων Κοινόχρηστων χώρων 
και η δημιουργία νέων Κοινόχρηστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.85 Π. 
Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

γ. Στα γήπεδα που έχουν πρόσωπο στον κεντρικό δρόμο Καλλιμασιά 
- Νένητα Βουνό (στο διάσπαρτο τμήμα). Τα κτίσματα πρέπει να τοπο¬ 
θετούνται σε απόσταση 6 μ. από το όριο του κοινόχρηστου χώρου. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
και την καρτέλα δελτίου Αρχιτεκτονικής αναγνώρισης που τη συνοδεύει 
να δημοσιευθεί στην Εφημερίδα της Κυβερνήσεως και ισχύει από την 
ημέρα υπογραφής της. 

Χίος, 6 Φεβρουάριου 1987 
/ Ο Νομάρχης 

ΧΡΗΣΤΟΣ ΠΑΧΤΑΣ 

Υπουργείο Χωρονομίας Οικισμού και Περιβάλλοντος 

ϋβΥΟΓΜΙΜ ΧΟΓΟΤ Α11 λΐ 



































































































